**NOTĂ INFORMATIVĂ**

**la proiectul hotărârii Guvernului cu privire la transmiterea unor**

**bunuri imobile**

|  |
| --- |
| **1. Denumirea autorului și, după caz, a participanților la elaborarea proiectului**  |
|  Proiectul hotărârii Guvernului cu privire la transmiterea unor bunuri imobile este inițiat de către Ministerul Afacerilor Interne. |
| **2.** **Condițiile ce au impus elaborarea proiectului de act normativ și finalitățile urmărite**  |
|  Proiectul hotărârii Guvernului cu privire la transmiterea unor bunuri imobile a fost elaborat în temeiul art. 6 alin. (1) lit. a1 și art. 14 alin. (1) lit. c) din Legea nr.121/2007 privind administrarea şi deetatizarea proprietății publice.Proiectul actului normativ este elaborat și promovat de către Ministerul Afacerilor Interne și reprezintă acțiunile întreprinse în vederea dezvoltării infrastructurii destinate exercitării atribuțiilor funcționale ale Poliției de Frontieră.Astfel, inițierea proiectului hotărârii Guvernului este condiționată de imperativul asigurării cu spațiu necesar pentru activitatea zilnică a angajaților din cadrul Sectorului Poliției de Frontieră ,,Copceac”.În acest sens, este de menționat că, începând cu anul 2002, în temeiul Contractului de locațiune, Sectorul Poliției de Frontieră „Copceac” este amplasat într-o clădire ce aparține cu drept de proprietate colhozului „POBEDA”, în partea de sud a localității Copceac. Se va atrage atenția că, edificiul a fost construit în anii 1965-1970, iar până în prezent nu au fost efectuate careva lucrări de reparație curentă sau capitală. Reieșind din termenul îndelungat de exploatare a clădirii se atestă faptul că, construcția este într-o stare tehnică de degradare avansată.Inspectoratul General al Poliției de Frontieră, în vederea neadmiterii în continuare a unor cheltuieli pecuniare suplimentare, a identificat alte bunuri imobile care corespund necesității de amplasare și reconstrucție a sediului SPF „Copceac”. Astfel, prin prezentul proiect, urmează a fi transmise din administrarea Agenției Naționale pentru Siguranța Alimentelor în administrarea Ministerului Aafcerilor Interne, **3 construcții proprietate publică a statului** (cu numerele cadastrale 8701215.020.01, 8701215.020.02 și 8701215.020.03). Construcțiile vizate sunt amplasate pe terenul (cu numărul cadastral 8701215.020, suprafața 0,4547 ha) din orașul Taraclia, str. Pervomaiscaia 2, care este proprietate publică a statului, în administrarea Agenției Proprietății Publice. În scopul coordonării cu gestionarii nemijlociți responsabili și pentru folosirea eficientă a patrimoniului public, a fost solicitat acordul privind transmiterea bunurilor imobile prenotate de la Agenția Națională pentru Siguranța Alimentelor. Urmare, Agenția Națională pentru Siguranța Alimentelor și-a exprimat acordul[[1]](#footnote-1) pentru trecerea construcțiilor cu numerele cadastrale 8701215.020.01, 8701215.020.02 și 8701215.020.03 din administrarea Agenției Naționale pentru Siguranța Alimentelor, gestiunea Direcției Teritoriale pentru Siguranța Alimentelor Taraclia, în administrarea Ministerului Afacerilor Interne, gestiunea Inspectoratului General al Poliției de Frontieră, conform cadrului normativ.Consecvent, promovarea și eventuala aprobare a proiectului va asigura ameliorarea infrastructurii Inspectoratului General al Poliției de Frontieră, recomandare ce rezultă inclusiv din Raportul analitic al Comisiei Europene privind cererea de aderare a Republicii Moldova la Uniunea Europeană[[2]](#footnote-2).La caz, în scopul reconstrucției/renovării clădirilor pentru amplasarea și buna funcționare a Sectorului Poliției de Frontieră „Copceac”, se planifică pentru anul 2025 efectuarea studiului de fezabilitate și a lucrărilor de proiectare, efectuate din surse alocate din bugetul de stat. Ulterior, conform procesului bugetar, urmează a fi planificate surse financiare pentru executarea nemijlocită a lucrărilor. Trecerea construcțiilor în administrarea Ministerului Afacerilor Interne, gestiunea Inspectoratului General al Poliției de Frontieră, urmare aprobării proiectului actului normativ, va asigura rezultatul scontat, și anume îmbunătățirea infrastructurii subdiviziunilor Inspectoratului General al Poliției de Frontieră, subsecvent contribuind substanțial la sporirea și îmbunătățirea condițiilor de muncă a angajaților Poliției de Frontieră, inclusiv alinierea acestora la standardele europene. |
|  |
| Proiectul hotărârii de Guvern nu are ca scop armonizarea legislației naționale cu legislația Uniunii Europene. |
| **4.** **Principalele prevederi ale proiectului și evidențierea elementelor noi** |
| Proiectul actului normativ prevede transmiterea, cu titlu gratuit, din administrarea Agenției Naționale pentru Siguranța Alimentelor, gestiunea Direcției Teritoriale pentru Siguranța Alimentelor Taraclia, în administrarea Ministerului Afacerilor Interne, gestiunea Inspectoratului General al Poliției de Frontieră, a bunurilor imobile proprietate publică, amplasate în or. Taraclia, str. Pervomaiscaia 2, după cum urmează:1) construcție, cu suprafața 449,1 m.p., număr cadastral 8701215.020.01;2) construcție accesorie, cu suprafața 36,0 m.p., număr cadastral 8701215.020.02;3) construcție accesorie, cu suprafața 44,8 m.p., număr cadastral 8701215.020.03.Suplimentar se propune modificarea anexei nr. 141 și 18 la Hotărârea Guvernului nr. 351/2005 cu privire la aprobarea listelor bunurilor imobile proprietate publică a statului și la transmiterea unor bunuri imobile, în partea ce ține de excluderea bunurilor din administrarea Agenției Naționale pentru Siguranța Alimentelor și includerea acestora în lista bunurilor imobile aflate în administrarea Ministerului Afacerilor Interne.Totodată, Hotărârea Guvernului va intra în vigoare la data publicării în Monitorul Oficial al Republicii Moldova, din considerentele obiective de a propulsa demararea lucrărilor preparatorii pentru reconstrucția sediului SPF Copceac dar și din motivul că îmbunătățirea infrastructurii sectoarelor Poliției de Frontieră este un angajament al statului ce derivă din Raportul analitic al Comisiei Europene privind cererea de aderare a Republicii Moldova la Uniunea Europeană, fiind astfel și una din condițiile de aderare.  |
| **5.** **Fundamentarea economico-financiară**  |
| Implementarea proiectului hotărârii de Guvern se propune a fi efectuată în limitele mijloacelor financiare stabilite în bugetul public național și nu necesită cheltuieli financiare suplimentare. |
| **6.** **Modul de încorporare a actului în cadrul normativ în vigoare** |
| Proiectul hotărârii de Guvern elaborat se încadrează în cadrul normativ în vigoare, iar promovarea acestuia și eventuala sa aprobare, nu va genera drept consecință necesitatea amendării altor acte normative. |
| **7.** **Avizarea și consultarea publică a proiectului**  |
| În vederea respectării prevederilor Legii nr. 239/2008 privind transparenţa în procesul decizional, anunțul privind inițierea elaborării deciziei a fost plasat pe pagina web oficială a Ministerului Afacerilor Interne www.mai.gov.md , la compartimentul Transparența, precum și pe platforma web [https://particip.gov.md/ro/document/stages/\*/11238](https://particip.gov.md/ro/document/stages/%2A/11238).  |
| **8.** **Constatările expertizei anticorupție**  |
|  |
| **9. Constatările expertizei de compatibilitate** |
| Proiectul hotărârii de Guvern nu are ca scop armonizarea legislației naționale cu legislația Uniunii Europene. |
| **10.** **Constatările expertizei juridice** |
|  |
| **11. Constatările altor expertize** |
|  |
|  |

1. Prin scrisoarea nr.07-2624 din 19.06.2023 [↑](#footnote-ref-1)
2. <https://neighbourhood-enlargement.ec.europa.eu/system/files/2023-02/SWD_2023_32_%20Moldova.pdf>, pag.6, accesat la 18.12.2023 [↑](#footnote-ref-2)